turjo4nis/wikipedia-bn-dump-20250701 huggingface dataset:
সালাহউদ্দিন আহমেদ

সালাহউদ্দিন আহমেদ (জন্ম: অজানা - মৃত্যু: ১৯৯৫) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর উত্তম খেতাব প্রদান করে।

জন্ম ও শিক্ষাজীবন 
সালাহউদ্দিন আহমেদের পৈতৃক বাড়ি চাঁদপুর জেলার সদর উপজেলার দাসাদী গ্রামে। তার বাবার নাম সাইদউদ্দিন আহমেদ এবং মায়ের নাম আলপুমান নেছা।তার স্ত্রীর নাম সালমা আহমেদ। তাদের দুই মেয়ে, দুই ছেলে।

কর্মজীবন 
সালাহউদ্দিন আহমেদ চাকরি করতেন ইপিআরে। ১৯৭১ সালে কর্মরত ছিলেন চট্টগ্রাম সেক্টরের অধীন হালিশহরে। মুক্তিযুদ্ধ শুরু হলে ঝাঁপিয়ে পড়েন যুদ্ধে। প্রতিরোধযুদ্ধ শেষে ভারতে যান। তিনি কিছুদিন প্রশিক্ষক হিসেবেও দায়িত্ব পালন করেন। পরে তিনি মুক্তিবাহিনীর নৌকমান্ডো দলে অন্তর্ভুক্ত হন। স্বাধীনতার পর তিনি বাংলাদেশ রাইফেলসে (বিডিআরে) (বর্তমানে বিজিবি) উপসহকারী পরিচালক হিসেবে কর্মরত ছিলেন।

মুক্তিযুদ্ধে ভূমিকা 
মুক্তিযুদ্ধে নৌ-মুক্তিযোদ্ধাদের নানা অপারেশনের মধ্যে অন্যতম ছিলো পাকিস্তানি শিপিং কোম্পানির জাহাজ ‘এমভি সামি’ আক্রমণ। এ সালাহউদ্দিন আহমেদসহ তিনজন নৌমুক্তিযোদ্ধঅ অংশ নেন। ১৯৭১ সালের ৪ নভেম্বর সকালে চাঁদপুরে মেঘনা নদীর পাশে ছদ্মবেশে রেকি করছিলেন সালাহউদ্দিন আহমেদ। হঠাৎ খবর পান এখলাসপুরের কাছে এমভি সামিসহ দুটি জাহাজ নোঙর করে আছে। খবর পেয়ে তিনি দুটি লিমপেট মাইন, একটি স্টেনগানসহ সহযোদ্ধা শাহজাহান কবির (বীর প্রতীক) ও সেলিমউল্লাহ খানকে নিয়ে নৌকাযোগে এখলাসপুরে রওনা হন। গিয়ে তারা খবর পান জাহাজ দুটি ভেড়েনি। অদূরে নোঙর অবস্থায় আছে। তখন সহযোদ্ধাদের সঙ্গে আলাপ করে তখনই অর্থাৎ দিনের বেলায়ই অপারেশন করার সিদ্ধান্ত নেন তিনি। এরপর তারা তাৎক্ষণিক ভাবে মেঘনা নদীর তীরে থাকা একটি পাল তোলা বড় নৌকায় উঠে পড়েন। নৌকা চলতে শুরু করলো। তবে ইতোমধ্যে এমভি সামিও গন্তব্যে রওনা দেওয়ার জন্য প্রস্তুতি শুরু করে দেয়। নৌমুক্তিযোদ্ধারা কাছাকাছি গিয়ে দেখেন জাহাজের ডেকে তিন-চারজন পাকিস্তানি সেনা অস্ত্র হাতে পাহারায় নিযুক্ত। তখন দুপুর। সালাহউদ্দিন আহমেদ দেরি না করে শাহজাহান কবিরকে নিয়ে নৌকার পেছন দিয়ে পানিতে নেমে পড়েন এবং তখন নিজেদের বুকে গামছা দিয়ে বেঁধে নেন লিমপেট মাইন। সালাহউদ্দিন ও শাহজাহান প্রহরারত পাকিস্তানিদের সতর্ক চোখ ফাঁকি দিয়ে জাহাজের কাছে যান। সফলতার সঙ্গেই জাহাজের গায়ে মাইন লাগান। ফেরার পথে দ্রুত সাঁতার কাটতে দেখে সন্দেহ হয় পাকিস্তানি বাহিনীদের সদস্যদের। তবে ততক্ষনে মাইন বিস্ফোরিত হয়ে যায়। আর কিছুক্ষনের মধ্যেই ক্ষতিগ্রস্ত এমভি সামি অতল পানির নিচে হারিয়ে যায়।

পুরস্কার ও সম্মাননা 
 বীর উত্তম

তথ্যসূত্র 

বীর উত্তম
১৯৯৫-এ মৃত্যু
চাঁদপুর জেলার ব্যক্তি
হাইপারটেক্সট ট্রান্সফার প্রোটোকল সিকিউর

হাইপারটেক্সট ট্রান্সফার প্রোটোকল সিকিউর বা এইচটিটিপিএস (Hypertext Transfer Protocol Secure বা HTTPS) হল ইন্টারনেটে বহুল ব্যবহৃত একপ্রকার সুরক্ষিত কম্পিউটার নেটওয়ার্ক প্রটোকল। 

এইচটিটিপিএসে যোগাযোগ প্রটোকল ট্রান্সপোর্ট লেয়ার সিকিউরিটি (টিএলএস) বা এর পূর্ববর্তী সিকিউর সকেটস লেয়ার (এসএসএল) দিয়ে এনক্রিপ্ট করা হয়। এই প্রটোকলকে তাই এইচটিটিপি অভার টিএলসি বা এইচটিটিপি অভার এসএসএল বলা হয়।

এটি ইন্টারনেট ব্যবহার করার সময় ওয়েব সার্ভার থেকে ইউজারকে ম্যান-ইন-দ্য-মিডল আক্রমণ থেকে রক্ষা করে।

তথ্যসূত্র 

ইন্টারনেট প্রোটোকল
নেটওয়ার্ক প্রোটোকল
নিরাপদ যোগাযোগ
হাইপার টেক্সট ট্রান্সফার প্রোটোকল
কমন লুন

কমন লুন (Gavia immer) এক ধরনের জলচর পাখি যেটি পানির ওপর দিয়ে দৌড়ে যেতে পারে। পুরো শরীর হাঁসের মতো হলেও ঠোঁট ছুঁচাল। পানির ওপর খাড়া হয়ে চলতে পারে এরা। ওড়ার সময় প্রচুর গতিবেগ প্রয়োজন হয় লুনের আর এ জন্য বিমানের মতো লম্বা দৌড় দেয়।

প্রাপ্তিস্থান 

উত্তর আমেরিকা এবং গ্রিনল্যান্ড ও আইসল্যান্ডের কিছু অংশে দেখা যায় পরিযায়ী পাখিটিকে।

আকার 
গায়ে সাদা-কালো রঙের কাজ। কমন লুনের পা থাকে একদম পেছনে। এ কারণে ডাঙায় চলাফেরা করতে খুব কষ্ট হয় এদের। তাই পানিতেই কাটায় বেশির ভাগ সময়। পানিতেই ঘুমায় এরা। পাখিটি ভাল সাঁতারু। পানির নিচে ২০০ ফুট পর্যন্ত যেতে পারে এরা। কমন লুন লম্বায় প্রায় তিন ফুট (৯১ সেন্টিমিটার) পর্যন্ত হতে পারে।

খাদ্য 
সাধারণত মাছ আর ছোটখাটো জলজ প্রাণী খেয়ে বেঁচে থাকে। ওজন হতে পারে পাঁচ কেজি পর্যন্ত।

তথ্যসূত্র

বহিঃসংযোগ 
 Stamps: Common Loon
 Video on ARKive
 Great Northern Diver videos, photos & videos on the Internet Bird Collection
 DigiMorph.org—CT scans of a Great Northern Loon skull
 Common Loon on Animal Diversity Web
 USGS Information — Common Loon
 Cornell Lab of Ornithology — Common Loon Information
 Watch the National Film Board of Canada animated short Loon Dreaming 

গাভিয়া
জলচর পাখি
বেলজিয়ামের পাখি
কানাডার পাখি
কিউবার পাখি
ডেনমার্কের পাখি
ফারো দ্বীপপুঞ্জের পাখি
ফ্রান্সের পাখি
গ্রিনল্যান্ডের পাখি
আইসল্যান্ডের পাখি
আয়ারল্যান্ডের পাখি
মেক্সিকোর পাখি
নেদারল্যান্ডসের পাখি
নরওয়ের পাখি
পর্তুগালের পাখি
স্পেনের পাখি
মার্কিন যুুক্তরাষ্ট্রের পাখি
যুক্তরাজ্যের পাখি
ইউরোপের পাখি
উত্তর আমেরিকার পাখি
১৭৬৪-এ বর্ণিত পাখি
ব্যাসিলিস্ক

ব্যাসিলিস্ক (Basiliscus basiliscus) একধরনের গিরগিটি যা জেসাস লিজার্ড বলেও পরিচিত। সাগরতীরে বাস করা আরেক জলচর সরীসৃপ ইগুয়ানার সঙ্গে বেশ মিল রয়েছে এদের। বড় শিকারি পাখি, সাপ, বড় রাক্ষুসে মাছ আর অন্যান্য গিরগিটি ওদের শত্রু। শত্রুর ধাওয়া খেলে দ্রুততার সাথে পানিতে নেমে পড়ে, তারপর জলের উপরিভাগ দিয়ে চারপায়ে ছুটে যায়।

প্রাপ্তিস্থান 
 
মধ্য আমেরিকার রোদেলা এলাকায় থাকে ব্যাসিলিস্ক। কয়েকটি প্রজাতি রয়েছে এদের।

আকার 
প্রায় ফুট খানেক (প্রায় ৩০ সেন্টিমিটার) করে লম্বা হয় এরা। কোনো কোনোটি দুই ফুট পর্যন্ত হতে পারে। ওজন হতে পারে ২০০ থেকে ৬০০ গ্রাম। ব্যাসিলিস্কের পেছনের পা দুটির পাতায় আঙুলের ফাঁকে ফাঁকে আঁশের ঝালর রয়েছে, যা অনেকটা হাঁসের পায়ের মতো কাজ করে। এই পায়ের গঠনই এমন যার মধ্যে বাতাস ভরা বুদ্বুদ আটকাতে পারে। পানির ওপর দিয়ে দ্রুত ছোটার সময় এই বুদ্বুদ ওদের ডুবে যাওয়া থেকে রক্ষা করে। যেসব ব্যাসিলিস্ক আকারে ছোট, বড়গুলোর চেয়ে সেগুলো আরও দ্রুত ছুটতে পারে। তবে পানির ওপর দিয়ে দৌড়ানোর জন্য সবার বেলায় নির্দিষ্ট ক্ষিপ্রতা প্রয়োজন তা না হলে কেউ পানির ওপর দিয়ে ছুটতে পারবে না। ব্যাসিলিস্ক সাঁতার জানে॥

তথ্যসূত্র

বহিঃসংযোগ 
 National Geographic Video of basilisk lizard Running on surface of water
 http://animals.nationalgeographic.com/animals/reptiles/green-basilisk-lizard/
 http://news.nationalgeographic.com/news/2004/11/1116_041116_jesus_li

১৭৫৮-এ বর্ণিত সরীসৃপ
কার্ল লিনিয়াস কর্তৃক নামকরণকৃত ট্যাক্সা
পশ্চাৎ সংকরায়ন

পশ্চাৎ সংকরায়ন হচ্ছে হাইব্রিডের সাথে এর পিতামাতার মধ্যে যেকোনো একটির সংকরায়ন। এই প্রক্রিয়ার সাহায্যে পিতামাতাের বৈশিষ্ট্যের মতো সন্তান পাওয়া সম্ভব।

উদ্ভিদের ক্ষেত্রে

সুবিধাসমূহ 
 মাতৃগাছের বৈশিষ্ট্য অক্ষুণ্ণ থাকে।
 বারবার সঙ্করায়নের ফলে উৎকৃষ্ট মাতৃ উদ্ভিদের হারানোর ঝুঁকি থাকেনা।

অসুবিধাসমূহ 

 মাতৃগাছের গুণাগুণ খুব কম বজায় থাকে। 
 প্রচ্ছন্ন জাত এর ক্ষেত্রে সংকরায়ণ সম্ভব নয়। 
 অবাঞ্ছিত চারার জন্ম দেয়। 
 নতুন জাত উদ্ভাবনে অনেক সময় লাগে।

প্রকার 

সাধারণত দুই ভাবে পশ্চাৎ সংকরায়ন হয়ে থাকে। 
 প্রাকৃতিক সংকরায়ন
 কৃত্রিম সংকরায়ন

প্রাণীর ক্ষেত্র

 
প্রাণীদের ক্ষেত্রে সাধারণত প্রচ্ছন্ন জাতের সন্তানের মধ্যে আকাঙ্খিত বৈশিষ্ট্যের জীন প্রবেশ করানোর জন্য এ পদ্ধতিটি ব্যবহার হয়ে থাকে। তাছাড়া ইদানীং সময়ে স্টেম সেল তৈরীতে পশ্চাৎ সংকরায়ন গুরুত্বপূর্ণ ভূমিকা পালন করছে।

তথ্যসূত্র

বহিঃসংযোগ 
 The Plant Breeding and Genomics Community of Practice on eXtension - education and training materials for plant breeders and allied professionals

উদ্ভিদের প্রজনন
বংশাণুবিজ্ঞান
সুপ্রজনন
উদ্যানবিদ্যা ও বাগানবিদ্যা
কল্পনা চাকমা

কল্পনা চাকমা বাংলাদেশের একজন মানবাধিকার কর্মী ও নারীবাদী ছিলেন। তিনি পার্বত্য চট্টগ্রামের পাহাড়ী জনগোষ্ঠীর আঞ্চলিক সংগঠন হিল উইমেন্স ফেডারেশনের সাংগঠনিক সম্পাদক ছিলেন। ১৯৯৬ সালের ১১ জুন দিবাগত রাতে, অর্থাৎ ১২ জুন রাঙামাটির বাঘাইছড়ি উপজেলার লাইল্যাঘোনা গ্রামের নিজ বাড়ি থেকে অপহৃত হন তিনি। এই ঘটনাটি বাংলাদেশ এবং বহির্বিশ্বে তুমুল আলোড়ন সৃষ্টি করে। এর পাশাপাশি মানবাধিকার এবং নারী অধিকার নিয়ে কাজ করে—এমন সংগঠনগুলোর মধ্যেও তীব্র প্রতিক্রিয়া হয়। এই ঘটনার প্রতিবাদে ব্যাপক বিক্ষোভ হয় এবং সেই বিক্ষোভে পুলিশের গুলিতে হতাহতের ঘটনাও ঘটে।

অপহরণ 
এই অপহরণের জন্য অপহৃতার পরিবার থেকে বরাবরই অপহরণকারী হিসেবে তৎকালীন সময় সেনাবাহিনীর কয়েকজন কর্মকর্তার বিরুদ্ধে অভিযোগ করা হয়।

মামলা ও তদন্ত 
কল্পনা চাকমা অপহৃত হওয়ার পর দেশে-বিদেশে সংগঠিত বিভিন্ন জনমত ও আন্দোলনের চাপে তৎকালীন প্রধানমন্ত্রীর নির্দেশে ১৯৯৬ সালের ৭ সেপ্টেম্বর সরকার অবসরপ্রাপ্ত বিচারপতি আব্দুল জলিলকে প্রধান করে তিন সদস্যের একটি তদন্ত কমিটি গঠন করতে বাধ্য হয়। একই সাথে সরকার পুলিশ বিভাগের মাধ্যমেও তদন্ত পরিচালনা করে।

১৩ জানুয়ারি ২০১৩ তারিখে রাঙামাটির চিফ জুডিশিয়াল ম্যাজিস্ট্রেট আদালতে জমা দেয়া সিআইডির চূড়ান্ত প্রতিবেদনের বিরুদ্ধে না-রাজি দিয়েছেন মামলার বাদী কালিন্দী কুমার চাকমা। শুনানি শেষে বিচারক বিষয়টি নিয়ে ১৬ জানুয়ারি ২০১৩ তারিখ পরবর্তী আদেশ দেয়ার দিন ধার্য করে। এদিন শুনানিতে বাদীপক্ষের আইনজীবীরা সিআইডির রিপোর্টের বিশ্বাসযোগ্যতা নিয়ে প্রশ্ন তুলে তা প্রত্যাখ্যান করে বিচার বিভাগীয় তদন্তের আদেশ চাইলে আদালতও সিআইডির প্রতিবেদন নিয়ে সংশয়ের কথা জানান এবং উপর্যুক্ত আদেশ দেন।

বর্তমান অবস্থা 
অপহৃত হওয়ার দীর্ঘ ৩০ বছর পার হয়ে গেলেও এখনও কোনো সন্ধান মেলেনি হিল উইমেন্স ফেডারেশন নেত্রী কল্পনা চাকমার। আবার যেহেতু এখনও তদন্তের কাজ শেষ হয়নি, তাই অপহরণের বিচারের কাজও থেমে রয়েছে।

এদিকে কল্পনা চাকমার পরিবার তার সম্পর্কে নিশ্চিত কোন খবর না পাওয়ায় এখনো তার অন্ত্যেষ্টিক্রিয়া সম্পন্ন করা থেকে বিরত রয়েছে।

তথ্যসূত্র 

বাংলাদেশের চাঞ্চল্যকর ঘটনা
অপহৃত বাংলাদেশী ব্যক্তি
বাংলাদেশী নারী অধিকার কর্মী
ইনটলারেন্স (চলচ্চিত্র)

ইনটলারেন্স ১৯১৬ সালে মুক্তিপ্রাপ্ত একটি নির্বাক মার্কিন চলচ্চিত্র।

কাহিনী সংক্ষেপ 
মোট চারটি ভাগে এ ছবিতে গল্প বলা হয়েছে। বিভিন্ন শতাব্দী আর সংস্কৃতির গল্প ফুটে উঠেছে এ ছবিতে। প্রথম গল্পটির প্রেক্ষাপট মধ্যযুগের ফ্রান্সে নবম চার্লসের সময়ের। দ্বিতীয় গল্পটির মূল উপজীব্য যিশু খ্রিস্টের শেষের দিনগুলি। তৃতীয় গল্পটি গড়ে উঠেছে ব্যাবেলেনীয় সভ্যতাকে কেন্দ্র করে আর শেষের গল্পটি এক দরিদ্র বালিকার গল্প যার জীবনে দুর্ভোগ নেমে আসে সমাজিক উন্নয়কারীদের নিষ্ঠুরতায়। মা তার শিশুকে দোলনায় দোল খাওয়াচ্ছে এই সরল চিত্রকল্প দিয়ে সবগুলো গল্পকে একীভূত করা হয়েছে।
বিশেষত্ব : গ্রিফিথের দ্বিতীয় ছবি ইন্টলারেন্স। প্রথম ছবি বার্থ অব আ নেশনে গ্রিফিত শৈল্পিক ও অর্থনৈতিক সাফল্য পেয়েছিলেন। কিন্তু সেই ছবি ঘিরে আজও বর্ণবিদ্বেষ আর উগ্র সা¤প্রদায়িকতার কলঙ্ক লেগে আছে। ইন্টলারেন্স যেন এ সবেরই জীবন্ত জবাব। গ্রিফিথ এই ছবির মাধ্যমে মানবিক বিদ্বেষ, হানাহানি আর ঘৃণার বিরুদ্ধে কথা বলেছেন। তৎকালীন পুঁজিবাদ, শ্রম ও সামাজিক অসঙ্গতির দ্বন্দ্ব্বকে তিনটি গল্পর সাথে মিলিয়ে তিনি এই অসাধারণ দৃশ্যকাব্য নির্মাণ করেছেন। চারটি গল্পের মাধ্যমেই নানা কালের মানব সমাজের অসহিষ্ণুতা বিভিন্ন ধর্মের প্রেক্ষাপটে তুলে ধরা হয়েছে। মজার বিষয় হলো, তার দেশ যখন প্রথম বিশ্বযুদ্ধে জড়িয়ে পড়তে যাচ্ছে তখনই গ্রিফিথের এই বিশ্ব শান্তি ও ভাতৃত্বের ছবির মুক্তি। ইন্টলারেন্সকে গ্রিফিথের শ্রেষ্ঠ কাজই শুধু নয়, বরং নির্বাক যুগের অন্যতম সেরা ছবি হিসাবে গণ্য করা হয়। এ ছবির বিশাল সেট ও সম্পাদনা আজও বিস্ময়কর।

বিশেষ তথ্য 
 এ ছবিতে গ্রিফিথ ৬০ হাজার এক্সট্রা ব্যবহার করেছেন।
 ইন্টলারেন্স ছবির আরও দুটি সহ-নামকরণ পাওয়া যায়, যা হলো : সান প্লে অব দ্য এইজেস এবং লাভ’স স্ট্রাগল থ্র“ আউট দ্য এইজেস।
 একটি প্রতিষ্ঠান দাবী করে যে, যিশুর ক্রুশবিদ্ধের দৃশ্যে ক্রসের চারপাশে অনেক বেশি ইহুদিকে দেখানো হয়েছে, রোমানদের দেখানো হয়নি। গ্রিফিথ এই দৃশ্যর ফুটেজ পুড়িয়ে ফেলে এবং আবার অধিক রোমান নিয়ে শুটিং করে।
 নির্বাক যুগের শ্রেষ্ঠ এই চলচ্চিত্র বাণিজ্যিকভাবে ভীষণ অসফল। আগের ছবি বার্থ অব আ নেশনে গ্রিফিথ যা মুনাফা অর্জন করেছিলেন এই ছবিতে তার সবই খরচ হয়ে যায়। ক্ষতি ঠেকাতে গ্রিফিথ বেশ কয়েকটি হল থেকে এ ছবি সরিয়ে নেয়।
 ১৯১৯ সালে এ ছবির ব্যাবেলিয়ন ও আধুনিক গল্পাংশ দুটোকে কেটে গ্রিফিথ আলাদা দুটো ছবি করে মুক্তি দেন। ছবি দুটির নাম : দ্য মাদার এণ্ড দ্য ল এবং দ্য ফল অব ব্যাবেলীয়ন।
 যুক্তরাষ্ট্রে ব্যর্থতার মুখ দেখলেও সোভিয়েত রাশিয়াতে এ ছবি সাফল্য নিয়ে আসে। সেভিয়েত চলচ্চিত্রকার ও সম্পাদকরা এ ছবির সম্পাদনা কৌশল পুঙ্খানুপুঙ্খভাবে অণুসরন করে এবং এ ছবি দ্বারা তারা ব্যাপক প্রভাবিত হয়। এ ছবি দেখেই বিখ্যাত চলচ্চিত্রকার পুদভকিন মস্কোর স্টেট ইন্সটিট্যুট অব সিনেমাটোগ্রাফিতে ভর্তি হতে অণুপ্রাণিত হন।
 বিখ্যাত চলচ্চিত্র গ্রিড (১৯২৪) এর পরিচালক এরিখ ভন স্ট্রোহিম এই ছবিতে গ্রিফিথের একজন সহকারী ছিলেন এবং একটি চরিত্রে অভিনয়ও করেছেন।

১৯১৬-এর চলচ্চিত্র
১৯১০-এর দশকের আভঁ-গার্দ ও পরীক্ষামূলক চলচ্চিত্র
মার্কিন চলচ্চিত্র
মার্কিন নাট্য চলচ্চিত্র
মার্কিন মহাকাব্যিক চলচ্চিত্র
মার্কিন আভঁ-গার্দ ও পরীক্ষামূলক চলচ্চিত্র
মার্কিন নির্বাক পূর্ণদৈর্ঘ্য চলচ্চিত্র
মার্কিন সাদাকালো চলচ্চিত্র
১৯১০-এর দশকের পটভূমিতে চলচ্চিত্র
মার্কিন যুক্তরাষ্ট্রের জাতীয় চলচ্চিত্রের তালিকাভুক্তি চলচ্চিত্র
মৃত্যুদণ্ড সম্পর্কে চলচ্চিত্র
চলচ্চিত্রে যিশুর চিত্রায়ণ
পিটার ম্যান্সফিল্ড

পিটার ম্যান্সফিল্ড (৯ অক্টোবর, ১৯৩৩ - ৮ ফেব্রুয়ারি, ২০১৭) একজন পদার্থবিজ্ঞানী। তিনি ম্যাগনেটিক রেজোন্যান্স ইমেজিং বিষয়ক গবেষণার জন্য ২০০৩ সালে চিকিৎসাবিজ্ঞানে নোবেল পুরস্কার অর্জন করেন।

জীবনী 
ম্যান্সফিল্ড ১৯৩৩ সালের ৯ অক্টোবর লন্ডনে জন্মগ্রহণ করেন। তিনি ১৯৫৯ সালে কুইন মেরি কলেজ থেকে বিএসসি ডিগ্রি অর্জন করেন। তিনি ১৯৬২ সালে পিএইচডি ডিগ্রি অর্জন করেন। তিনি ১৯৬৪ সালে নটিংহ্যাম বিশ্ববিদ্যালয়ে পদার্থবিজ্ঞান বিভাগে প্রভাষক হিসেবে যোগদান করেন। ১৯৬৮ সালে তিনি জ্যেষ্ঠ প্রভাষক এবং ১৯৭০ সালে রীডার পদে উন্নীত হন। ১৯৯০ সালে অধ্যাপক পদে উন্নীত হন এবং ১৯৯৪ সালে অবসর নেন।

পুরস্কার ও সম্মাননা 
 নোবেল পুরস্কার, (২০০৩)

তথ্যসূত্র

বহিঃসংযোগ 
 University of Nottingham: Peter Mansfield homepage
 Nobel Prize 2003 Press Release
 Appearance on Desert Island Discs
 Peter Mansfield US Patents
 Peter Mansfield autobiography

১৯৩৩-এ জন্ম
২০১৭-এ মৃত্যু
ইংরেজ পদার্থবিজ্ঞানী
ইংরেজ নোবেল বিজয়ী
নাইটস ব্যাচেলর
মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
চিকিৎসাবিজ্ঞানে নোবেল পুরস্কার বিজয়ী
রয়েল সোসাইটির সভ্য
ইংরেজ প্রাণ-পদার্থবিজ্ঞানী
ব্রিটিশ নোবেল বিজয়ী
পেকহামের ব্যক্তি
স্টানলি বি প্রুসিনার

স্টানলি বেঞ্জামিন প্রুসিনার (জন্ম: ২৮ মে ১৯৪২)  একজন মার্কিন নিউরোলজিস্ট এবং প্রাণরসায়নবিদ। তিনি প্রিয়ন আবিষ্কারের জন্য ১৯৯৭ সালে চিকিৎসাবিজ্ঞানে নোবেল পুরস্কার লাভ করেন।

জীবনী 
প্রুসিনারের শৈশব কাটে আইওয়া এবং ওহাইওতে। তিনি পেন্সিলভানিয়া বিশ্ববিদ্যালয় থেকে রসায়নে ব্যাচেলর অব সায়েন্স ডিগ্রি অর্জন করেন। পরে একই বিশ্বিদ্যালয়ের স্কুল অব মেডিসিন থেকে তিনি ডক্টর অব মেডিসিন ডিগ্রি অর্জন করেন।

পুরস্কার ও সম্মাননা 
 নোবেল পুরস্কার, (১৯৯৭)

তথ্যসূত্র

বহিঃসংযোগ 
 Prusiner's Nobel Prize page 
 The Official Site of Louisa Gross Horwitz Prize
 Prusiner Laboratory at UCSF
 Institute for Neurodegenerative Diseases - run by Dr. Prusiner

১৯৪২-এ জন্ম
জীবিত ব্যক্তি
চিকিৎসাবিজ্ঞানে নোবেল পুরস্কার বিজয়ী
ক্যালিফোর্নিয়া বিশ্ববিদ্যালয়, বার্কলির প্রাক্তন শিক্ষার্থী
মার্কিন নোবেল বিজয়ী
ক্যালিফোর্নিয়া বিশ্ববিদ্যালয়, সান ফ্রান্সিস্কোর শিক্ষক
পেনসিলভেনিয়া বিশ্ববিদ্যালয়ের প্রাক্তন শিক্ষার্থী
ন্যাশনাল মেডেল অফ সাইন্স বিজয়ী
চিকিৎসাবিজ্ঞানে ওল্ফ পুরস্কার বিজয়ী
মার্কিন প্রাণরসায়নবিদ
রয়েল সোসাইটির বিদেশি সদস্য
ইহুদি মার্কিন বিজ্ঞানী
ইহুদি রসায়নবিদ
মার্কিন ফিলোসফিক্যাল সোসাইটির সদস্য
মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
ক্যালিফোর্নিয়া বিশ্ববিদ্যালয়, সান ফ্রান্সিসকোর প্রাক্তন শিক্ষার্থী
ছায়ানট (কাব্যগ্রন্থ)

ছায়ানট কবি কাজী নজরুল ইসলাম রচিত একটি কাব্যগ্রন্থ। এই গ্রন্থটি বর্মণ পাবলিশিং হাউস, ১৯৩ কর্ণওয়ালিশ ষ্ট্রীট, কলকাতা হতে ১৯২৫ খ্রিষ্টাব্দে প্রথম প্রকাশিত হয়। প্রকাশক ছিলেন ব্রজবিহারী বর্মণরায়। এতে রয়েছে নজরুলের ৫০টি কবিতা।

কবিতার তালিকা 
উল্লেখযোগ্য কবিতা 
 বিজয়নী
 কমল-কাঁটা
 চৈতী হাওয়া
 পলাতকা
 চিরশিশু
 দূরের বন্ধু
 সন্ধ্যাতারা
 আশা

তথ্যসূত্র 

কাজী নজরুল ইসলামের কাব্যগ্রন্থ
কাজী নজরুল ইসলামের রচনা
১৯২৫-এর বই
নতুন চাঁদ

নতুন চাঁদ কবি কাজী নজরুল ইসলাম রচিত একটি কাব্যগ্রন্থ। এই গ্রন্থটি প্রথম প্রকাশিত হয় ১৯৩৯ খ্রিষ্টাব্দে। প্রকাশক ছদরুল আনাম খান, মোহাম্মদী বুক এজেন্সী, ৮৬এ, লোয়ার সার্কুলার রোড, কলকাতা এতে রয়েছে নজরুলের ১৯টি কবিতা।

কবিতার তালিকা 

 নতুন চাঁদ
 চির-জনমের প্রিয়া
 আমার কবিতা তুমি
 নিরুক্ত
 সে যে আমি
 অভেদম্‌
 অভয় সুন্দর
 অশ্রু-পুস্পাঞ্জলী
 কিশোর রবি
 কেন জাগাইলি তোরা
 দুর্বার যৌবন
 আর কতদিন
 ওঠ রে চাষী
 মোবারকবাদ
 কৃষকের ঈদ
 চাষীর ঈদ
 আজাদ
 ঈদের চাঁদ
 চাঁদনী রাতে

তথ্যসূত্র 

কাজী নজরুল ইসলামের কাব্যগ্রন্থ
কাজী নজরুল ইসলামের রচনা
১৯৩৯-এর বই
বাংলা কাব্য
মরুভাস্কর

মরুভাস্কর কবি কাজী নজরুল ইসলাম রচিত একটি কাব্যগ্রন্থ। এই গ্রন্থটি প্রথম প্রকাশিত হয় ১৯৫১ খ্রিষ্টাব্দে। হজরত মোহাম্মদ সঃ এর জীবনী নিয়ে চারটি সর্গে ১৮ টি খণ্ড-কবিতা নিয়ে এই কাব্যগ্রন্থ।

কবিতার তালিকা

প্রথম সর্গ 
 অবতরণিকা
 অনাগত
 অভ্যূদয়
 স্বপ্ন
 আলো-আঁধারি
 দাদা
 পরভৃত

দ্বিতীয় সর্গ 
 শৈশব-লীলা
 প্রত্যাবর্তন
 “সাক্কুস সাদ্‌র” (হৃদয় উন্মোচন)
 সর্বহারা

তৃতীয় সর্গ 
 কৈশোর
 সত্যাগ্রহী মোহাম্মদ

চতুর্থ সর্

শাদী মোবারক	
 খদিজা
 সম্প্রদান
 নও কাবা
 সাম্যবাদী

তথ্যসূত্র 

 

কাজী নজরুল ইসলামের কাব্যগ্রন্থ
১৯৫১-এর বই
বাংলা কাব্য
কাজী নজরুল ইসলামের রচনা
বাংলা ভাষায় মুহাম্মাদের জীবনীগ্রন্থ
মুহাম্মাদ সম্পর্কিত কাব্যগ্রন্থ
চক্রবাক

চক্রবাক কবি কাজী নজরুল ইসলাম রচিত একটি কাব্যগ্রন্থ। ১৯২৯ খ্রিষ্টাব্দে এই গ্রন্থটি প্রথম প্রকাশিত হয়। এই গ্রন্থে মোট কবিতার সংখ্যা ১৯টি। এই কাব্যে নজরুল বেদনার ছবি তুুুলে ধরেছেন; এতে রয়েছে প্রেমের অনুুুভূতি এবং অতীত সুুখের স্মৃতিচারণা।

কবিতাসমূহ 

 তোমারে পড়িছে মনে
 বাদল-রাতের পাখি
 স্তব্ধ রাতে
 বাতায়ন-পাশে গুবাক-তরুর সারি
 কর্ণফুলী
 শীতের সিন্ধু
 পথচারী
 মিলন-মোহনায়
 গানের আড়াল
 তুমি মরে ভুলিয়াছ
 হিংসাতুর
 বর্ষা-বিদায়
 সাজিয়াছি বর মৃত্যুর উৎসবে
 অপরাধ শুধু মনে থাক
 আড়াল
 নদীপারের মেয়ে
 ১৪০০ সাল
 চক্রবাক 
 কুহেলিকা

তথ্যসূত্র 

কাজী নজরুল ইসলামের কাব্যগ্রন্থ
কাজী নজরুল ইসলামের রচনা
বাংলা সাহিত্য
১৯২৯-এর বই
ব্যথার দান (গল্পগ্রন্থ)

ব্যাথার দান কাজী নজরুল ইসলাম রচিত একটি গল্পগ্রন্থ। ফেব্রুয়ারি,১৯২২ খ্রিষ্টাব্দে প্রথম প্রকাশিত হওয়া এই গ্রন্থে মোট ৬টি গল্প আছে। এটি নজরুলের প্রথম প্রকাশিত গ্রন্থ। এই গ্রন্থের গল্পগুলোর ভাষা আবেগাশ্রয়ী, বক্তব্য নরনারীর প্রেমকেন্দ্রিক।

==ব্যথার দান গল্পের মাধুর্য== 
"ব্যথার দান" গল্পে নায়ক দারা এবং নায়িকা বেদৌরাকে কেন্দ্র করে মূল গল্পে মিলন ও বিরহ,প্রেম ও কামনা এবং সর্বোপরি সবকিছুর দ্যোতক হিসাবে ব্যথার জয়গান করা হয়েছে।কাহিনীক্রমে কোনো কোনো সময় মিলনকে ছাপিয়ে গেছে বিরহ,কামনাকে ছাপিয়ে গেছে প্রেম।আবার শেষাংশে মর্তের কামজ প্রেম বিরহ আর ব্যথার দাবানলে দগ্ধ হয়ে উন্নীত হয়েছে স্বর্গীয় প্রেমে।বাদলের মেঘ এবং সূর্যের কিরণের সাথে কামনা আর প্রেমের তুলনা করে বিরহ ও ব্যথার চিরন্তন সত্যকে সঙ্গে নিয়ে গল্পের সমাপ্তি সূচিত হয়েছে।

গল্পের তালিকা 

 ব্যথার দান
 হেনা
 বাদল বরিষণে
 ঘুমের ঘোরে
 অতৃপ্ত কামনা
 রাজ-বন্দীর চিঠি

তথ্যসূত্র 
 

কাজী নজরুল ইসলামের রচনা
১৯২২-এর বই
শিউলি মালা

শিউলি মালা কাজী নজরুল ইসলামের রচিত একটি গল্পগ্রন্থ। শিউলি মালা গ্রন্থটি ১৯৩১ খ্রিষ্টাব্দে প্রথম প্রকাশিত হয়। এই গ্রন্থে মোট ৪টি গল্প আছে।

গল্পের তালিকা 

 পদ্ম-গোখরো
 জিনের বাদ্‌শা
 অগ্নি-গিরি
 শিউলি-মালা

তথ্যসূত্র 

কাজী নজরুল ইসলামের রচনা

বাংলা সাহিত্য
কাজী নজরুল ইসলাম
সিন্ধু হিন্দোল

সিন্ধু হিন্দোল কবি কাজী নজরুল ইসলাম রচিত একটি কাব্যগ্রন্থ। ১৯২৭ খ্রিষ্টাব্দে এই গ্রন্থটি প্রথম প্রকাশিত হয়। এই কাব্যগ্রন্থে মোট ১৯টি কবিতা রয়েছে। কাব্যগ্রন্থটি "বাহার ও নাহার"-কে (হবীবুল্লাহ বাহার চৌধুরী ও শামসুন নাহার) উৎসর্গ করেন।

কবিতার তালিকা 

 সিন্ধুঃ প্রথম তরঙ্গ
 সিন্ধুঃ দ্বিতীয় তরঙ্গ
 সিন্ধুঃ তৃতীয় তরঙ্গ
 গোপন প্রিয়া
 অনামিকা
 বিদায় স্মরণে
 পথের স্মৃতি
 উন্মনা
 অতল পথের যাত্রী
 দারিদ্র্য
 বাসন্তি
 ফাল্গুনী
 মঙ্গলাচরণ
 বধু-বরণ
 অভিযান
 রাখী-বন্ধন
 চাঁদনী-রাতে
 মাধবী-প্রলাপ
 দ্বারে বাজে ঝঞ্জার জিঞ্জির

তথ্যসূত্র 

কাজী নজরুল ইসলামের রচনা
জিঞ্জীর

জিঞ্জীর কবি কাজী নজরুল ইসলাম রচিত একটি কাব্যগ্রন্থ। ১৯২৮ খৃষ্টাব্দে এই গ্রন্থটি প্রথম প্রকাশিত হয়। জিঞ্জীর কাব্যগ্রন্থে ১৬টি কবিতা রয়েছে।

কবিতার তালিকা 

 বার্ষিক সওগাত
 অঘ্রাণের সওগাত
 মিসেস এম. রহমান
 নকীব
 খালেদ
 ”সুব্‌হ–উম্মেদ”
 খোশ্‌-আমদেদ
 নওরোজ
 ভীরু
 অগ্র-পথিক
 ঈদ-মোবারক
 আয় বেহেস্তে কে যাবি আয়
 চিরঞ্জীব জগ্‌লুল
 আমানুল্লাহ
 উমর ফারুক
 এ মোর অহংকার

তথ্যসূত্র 

কাজী নজরুল ইসলামের রচনা
র‍্যাটুনিং

উদ্ভিদের নিচের অংশ এবং শিকড় রেখে ফসল কেটে সংগ্রহ করার পদ্ধতিকে র‍্যাটুনিং বলে। এর অন্যতম সুবিধা হচ্ছে র‍্যাটুনিং করা ফসল মৌসুমের আগে আবাদ করা যায়। মাঠ চাষের জন্যে তৈরী করতে যে খরচ হয়, সাধারনত র‍্যাটুনিং তা কমিয়ে দেয়। সবসময় এ পদ্ধতে প্রয়োগ করা যায়না। সাধারণত একটা চক্র শেষ হলে কমপক্ষে তিন বছর বিরতি দিয়ে করা হয়ে থাকে। আখের ক্ষেত্রে র‍্যাটুনিং করলে সাধারণত আখ চিকন হয় এবং চিনি এর পরিমাণ কমে যায়।

ধান গাছ সাধারনত একবর্ষজীবি কিন্তু এ পদ্ধতি প্রয়োগ করলে ধান গাছ ৩০ বছর পর্যন্ত এক গাছ থেকে চাষ করা যায়। তবে সেটা কেবল শীতপ্রধান অঞ্চলেই সম্ভব।

তথ্যসূত্র 

চাষ পদ্ধতি
চিনি
ধান উৎপাদন
ফলন সংগ্রহ
এডুইন জি. ক্রেবস

এডুইন গেরহার্ড ক্রেবস (৬ জুন ১৯১৮ - ২১ ডিসেম্বর ২০০৯) একজন মার্কিন প্রাণরসায়নবিদ।

জীবনী 
ক্রেবস আইওয়ার ল্যান্সিংয়ে জন্মগ্রহণ করেন। তিনি ডেভিসে অবস্থিত ইউনিভার্সিটি অব ক্যালিফোর্নিয়াতে বায়োলজিক্যাল কেমিস্ট্রি বিভাগ প্রতিষ্ঠা করেন। ১৯৭৭ সালে তিনি ইউনিভার্সিটি অব ওয়াশিংটনে ফার্মাকোলজি বিভাগের চেয়ারম্যান হিসেবে ফিরে আসেন। তিনি ১৯৩৬ সালে ইউনিভার্সিটি অফ ইলিনয় অ্যাট আর্বানা-শ্যাম্পেইন থেকে ব্যাচেলর অব সায়েন্স ডিগ্রি অর্জন করে ওয়াশিংটন ইউনিভার্সিটি ইন সেন্ট লুইস এর স্কুল অব মেডিসিন থেকে ডক্টর অব মেডিসিন ডিগ্রি অর্জন করেন। ১৯৪৮ সালে তিনি ইউনিভার্সিটি অব ওয়াশিংটন, সিয়াটল এ প্রাণরসায়নের সহকারী অধ্যাপক পদে যোগ দেন।

তথ্যসূত্র

বহিঃসংযোগ 

চিকিৎসাবিজ্ঞানে নোবেল পুরস্কার বিজয়ী
মার্কিন নোবেল বিজয়ী
১৯১৮-এ জন্ম
২০০৯-এ মৃত্যু
মার্কিন প্রাণরসায়নবিদ
ইউনিভার্সিটি অব ইলিনয় অ্যাট আর্বানা-শ্যাম্পেইনের প্রাক্তন শিক্ষার্থী
ওয়াশিংটন ইউনিভার্সিটি ইন সেন্ট লুইসের প্রাক্তন শিক্ষার্থী
ইউনিভার্সিটি অব ওয়াশিংটনের শিক্ষক
মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
জার্মান বংশোদ্ভূত মার্কিন ব্যক্তি
হ্যান্স অ্যাডলফ ক্রেবস

হ্যান্স অ্যাডলফ ক্রেবস (, ; ২৫ আগস্ট ১৯০০ – ২২ নভেম্বর ১৯৮১)  একজন জার্মান বংশোদ্ভূত ব্রিটিশ চিকিৎসক এবং প্রাণরসায়নবিদ। তিনি ইউরিয়া চক্র এবং সাইট্রিক এসিড চক্র আবিষ্কারের জন্য বিখ্যাত। তার নামে সাইট্রিক এসিড চক্রের নাম করা হয় ক্রেবস চক্র। সাইট্রিক চক্রের জন্য তিনি ১৯৫৩ সালে চিকিৎসাবিজ্ঞানে নোবেল পুরস্কার লাভ করেন।

জীবনী 
ক্রেবস ইউনিভার্সিটি অফ গ্যটিঙেন ১৯২৫ সালে হামবুর্গ বিশ্ববিদ্যালয় থেকে পিএইচডি ডিগ্রি অর্জন করেন। তিনি ১৯৩৩ সালে ইংল্যান্ডে চলে যান এবং কেমব্রিজ বিশ্ববিদ্যালয়ে প্রাণরসায়ন বিভাগে কাজ করেন। ১৯৩৫ সালে তিনি শেফিল্ড বিশ্ববিদ্যালয়ে চলে যান এবং ১৯৪৫ সালে তিনি প্রাণরসায়নের পূর্ণ অধ্যাপক পদে উন্নীত হন। ১৯৫৪ সালে তিনি অক্সফোর্ড বিশ্ববিদ্যালয়ে প্রাণরসায়ন বিভাগে অধ্যাপক পদে উন্নীত হন।

তথ্যসূত্র

বহিঃসংযোগ 

১৯০০-এ জন্ম
১৯৮১-এ মৃত্যু
শেফিল্ড বিশ্ববিদ্যালয়ের শিক্ষক
হামবোল্ড বিশ্ববিদ্যালয়ের প্রাক্তন শিক্ষার্থী
চিকিৎসাবিজ্ঞানে নোবেল পুরস্কার বিজয়ী
কপলি পদক বিজয়ী
ব্রিটিশ নোবেল বিজয়ী
জার্মান নোবেল বিজয়ী
কেমব্রিজ বিশ্ববিদ্যালয়ের শিক্ষক
জার্মান প্রাণরসায়নবিদ
রয়েল সোসাইটির সভ্য
ইহুদি রসায়নবিদ
ইহুদি বিজ্ঞানী
যুক্তরাজ্যের নাগরিকীকৃত নাগরিক
রয়েল পদক বিজয়ী
হামবুর্গ বিশ্ববিদ্যালয়ের প্রাক্তন শিক্ষার্থী
ইংল্যান্ডে জার্মান অভিবাসী
নাইটস ব্যাচেলর
মার্কিন ফিলোসফিক্যাল সোসাইটির সদস্য
ফিলিপ অ্যালেন শার্প

ফিলিপ অ্যালেন শার্প একজন মার্কিন জিনবিজ্ঞানী এবং আণবিক জীববিজ্ঞানী। তিনি ১৯৯৩ সালে চিকিৎসাবিজ্ঞানে নোবেল পুরস্কার লাভ করেন।

জীবনী 
শার্প কেন্টাকিতে জন্মগ্রহণ করেন। তিনি ইউনিয়ন কলেজে রসায়ন ও গণিতে পড়াশোনা করেন। তিনি ইউনিভার্সিটি অফ ইলিনয় অ্যাট আর্বানা-শ্যাম্পেইন থেকে ১৯৬৯ সালে রসায়নে পিএইচডি ডিগ্রি অর্জন করেন। পিএইচডি অর্জনের পর ১৯৭১ সাল পর্যন্ত ক্যালিফোর্নিয়া ইনস্টিটিউট অফ টেকনোলজি তে কাজ করেন। তিনি ১৯৯১ থেকে ১৯৯৯ পর্যন্ত ম্যাসাচুসেট্‌স ইনস্টিটিউট অফ টেকনোলজির জীববিজ্ঞানের চেয়ারম্যান ছিলেন।

সম্মাননা

তথ্যসূত্র

বহিঃসংযোগ 

ক্যালিফোর্নিয়া ইনস্টিটিউট অব টেকনোলজির শিক্ষক
ম্যাসাচুসেট্‌স ইনস্টিটিউট অব টেকনোলজির শিক্ষক
১৯৪৪-এ জন্ম
চিকিৎসাবিজ্ঞানে নোবেল পুরস্কার বিজয়ী
মার্কিন নোবেল বিজয়ী
ইউনিভার্সিটি অব ইলিনয় অ্যাট আর্বানা-শ্যাম্পেইনের প্রাক্তন শিক্ষার্থী
ন্যাশনাল মেডেল অফ সাইন্স বিজয়ী
জীবিত ব্যক্তি
মার্কিন বংশাণুবিদ
ইউরোপীয় আণবিক জীববিজ্ঞান সংস্থার সদস্য
মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
রয়েল সোসাইটির বিদেশি সদস্য
ম্যাসাচুসেটস ইনস্টিটিউট অব টেকনোলজি স্কুল অব সায়েন্সের শিক্ষক
জর্জ এইচ. উইপেল

জর্জ এইচ. উইপেল একজন মার্কিন চিকিৎসক এবং রোগতত্ত্ববিদ। তিনি ইয়েল বিশ্ববিদ্যালয় থেকে ১৯০০ সালে বিএ ডিগ্রি এবং জনস হপকিন্স বিশ্ববিদ্যালয় থেকে ১৯০৫ সালে ডক্টর অব মেডিসিন ডিগ্রি লাভ করেন। এরপর তিনি জনস হপকিন্স বিশ্ববিদ্যালয় এর রোগতত্ত্ব বিভাগে কাজ করেন। ১৯১৪ সালে তিনি বিভাগের সহযোগী অধ্যাপক পদে উন্নীত হন। ১৯২১ সালে তিনি রোচেস্টার বিশ্ববিদ্যালয়ের রোগতত্ত্ব বিভাগের অধ্যাপক এবং চেয়ারম্যান নিযুক্ত হন।

তথ্যসূত্র

বহিঃসংযোগ 
 Nobel biography 
 Other biography
 

১৮৭৮-এ জন্ম
১৯৭৬-এ মৃত্যু
মার্কিন চিকিৎসক
মার্কিন নোবেল বিজয়ী
চিকিৎসাবিজ্ঞানে নোবেল পুরস্কার বিজয়ী
জনস হপকিন্স বিশ্ববিদ্যালয়ের প্রাক্তন শিক্ষার্থী
ইয়েল বিশ্ববিদ্যালয়ের প্রাক্তন শিক্ষার্থী
রোচেস্টার বিশ্ববিদ্যালয়ের শিক্ষক
মার্কিন রোগবিজ্ঞানী
ক্যালিফোর্নিয়া বিশ্ববিদ্যালয়, সান ফ্রান্সিস্কোর শিক্ষক